EXECUCIÓ DEL PROJECTE DE SENYALITZACIÓ DELS CAMINS DEL REALENC
11 de Gener de 2024

Carcaixent

Són objectius principals de l’actuació els següents:

1.- Proporcionar al municipi un recurs que reforce el seu sector turístic amb un criteri de sostenibilitat.

2.- Consolidar les diferents rutes senderistes del terme de Carcaixent.

3.- Connectar la xarxa de camins del Realenc amb altres rutes preexistents en la zona per consolidar la xarxa de vies per a ciclovianants.

4.- Potenciar la qualitat social i ambiental de la zona.

5.- Afavorir la recuperació del patrimoni cultural, natural i històric de la zona.

6.- Adequar els itineraris mitjançant els criteris de la Federació d’Esports de Muntanya i Escalada de la Comunitat Valenciana.

7.- Proposar nous equipaments associats a les rutes, com panells d’informació, senyalització, etc.

Els treballs que van ser executats al llarg del primer quadrimestre de 2023, han permés assolir els objectius plantejats i actualment l’Ajuntament de Carcaixent està treballant en la fase de justificació per tal de concloure amb les obligacions davant de la Diputació de València.

Les rutes senyalitzades són Camí del Realenc, Senda de la Barraca d’Aigües Vives, Senda de la Sima de l’Aigua i Cordell de l’Estret. S’ha utilitzat diferents elements de senyalització com són marques amb pintura, postes direccionals i panells informatius. Estos últims inclouen informació concreta dels itineraris, com per exemple perfils de desnivells i duració estimada del recorregut, i estan ubicats en les principals zones de pas.